CELEX: 32012R1126
Language: hu
Date: 2012-11-26 00:00:00
Title: A Bizottság 1126/2012/EU végrehajtási rendelete ( 2012. november 26. ) egyes áruk Kombinált Nómenklatúra szerinti besorolásáról

1.12.2012   
            
            
               HU
            
            
               Az Európai Unió Hivatalos Lapja
            
            
               L 331/11
            
         A BIZOTTSÁG 1126/2012/EU VÉGREHAJTÁSI RENDELETE
   (2012. november 26.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. november 26-án.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Hordozható, elemmel működő multifunkciós készülék, körülbelül 9 × 5 × 1 cm mérettel, amely a következő alkotórészekből áll:
                  
                              —
                           
                           
                              egy színes folyadékkristályos kijelző, 320 × 240 pixel felbontással és körülbelül 5 cm (2,2 hüvelyk) képátlóval,
                           
                        
                              —
                           
                           
                              egy mikrofon,
                           
                        
                              —
                           
                           
                              egy 4 GB-os beépített memória,
                           
                        
                              —
                           
                           
                              egy FM-hangolóegység,
                           
                        
                              —
                           
                           
                              egy USB-csatlakozó,
                           
                        
                              —
                           
                           
                              egy fejhallgató-csatlakozó,
                           
                        
                              —
                           
                           
                              kezelőgombok.
                           
                        A készülék a következő funkciók ellátására alkalmas:
                  
                              —
                           
                           
                              rádióműsorok vétele,
                           
                        
                              —
                           
                           
                              hangfelvétel és –lejátszás,
                           
                        
                              —
                           
                           
                              videofelvétel és –lejátszás,
                           
                        
                              —
                           
                           
                              hangrögzítés,
                           
                        
                              —
                           
                           
                              álló- és mozgóképek megjelenítése.
                           
                        A berendezés a következő formátumokat támogatja: MP3, WMA, WAV, WMV és JPEG.
                  A készülék fájlok fel- vagy letöltése céljából automatikus adatfeldolgozó eszközhöz csatlakoztatható.
               
               
                  8527 13 99
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, a XVI. áruosztályhoz tartozó megjegyzések 3. pontja, valamint a 8527, a 8527 13 és a 8527 13 99 KN-kód szövege határozza meg.
                  A készüléket számos, a XVI. áruosztályba tartozó funkció ellátására tervezték, ezek: rádióműsorok vétele hangfelvevővel vagy –lejátszóval, videofelvétel vagy -lejátszás, valamint álló- és mozgóképek megjelenítése. Az említett áruosztályhoz tartozó megjegyzések 3. pontja értelmében a készüléket az általa ellátott fő funkciónak megfelelően kell besorolni.
                  A készülék objektív tulajdonságai, például a rendelkezésre álló saját memória és a kis felbontású kisméretű kijelző okán a video-megjelenítés, a videofelvétel és -lejátszás másodlagos funkciók.
                  Következésképpen a készülék fő funkciója a rádióműsor-vétel, hangfelvevő vagy -lejátszó készülékkel kombinálva.
                  A készüléket ezért a 8527 13 99 KN-kód alá, hangfelvevő vagy -lejátszókészülékkel kombinált egyéb rádióműsor-vevőkészülékként kell besorolni.